钦定古今图书集成/明伦汇编/闺媛典/第100卷 > 皇清六 > 陈福元妻焦氏
## 钦定古今图书集成/明伦汇编/闺媛典/第100卷 > 皇清六 > 陈福元妻焦氏

按《太平县志》：焦氏，应仕女，陈福元妻。遇乱避兵母家应仕庄居。兵已抵门，而举家不知。氏与婶应保妻陈氏俱被掠驱行。适路有大泽，两人，耳语曰：“尔我既被执，万无全理。” 遂赴水死。兵退，遍觅不得。陈婿索之急，意其父乘变鬻女争质亲。

族众为之劝解送归，路经池畔，见二尸浮出，遂收焉。焦年十七，陈年十五。